**XXVIII smotra dečjeg stvaralaštva dece PU "Naša radost" i njihovih gostiju**

**KLINCIJADA 2014.**

Ovogodišnja smotra dečjeg stvaralaštva dece Predškolske ustanove NAŠA RADOST i njihovih gostiju biće zapamćena po mnogo čemu.

Počela je u danima kada su mnogi mališani u Srbiji zbog poplave morali napustiti svoje domove, svoje vrtiće. Za njih je bezbrižno detinjstvo nakratko prekinuto. Pevali smo i igrali za njih pod motom:

PRUŽIMO RUKU DRUGU,

UBLAŽIMO NJEGOVU TUGU.

RADOŠĆU PUNIMO VREĆE,

POKLANJAJMO OSEĆAJ SREĆE.

Prvi dan KLINCIJADE i njeno svečano otvaranje bilo je 19. maja 2014.

Promenili smo prostor u kom je izvođen program DECA DECI. Ovoga puta bila je to svečana sala HKC "Bunjevačko kolo" u kojoj su u prepodnevnim terminima izvedeno je 37 ritmika, nastupili su hor i orkestar iz dva vrtića: prvi iz vrtića ŠUMICA, a drugi iz vrtića MARIJA PETKOVIĆ-SUNČICA i MARIJA-PETKOVIĆ-BISER.

U popodnevnim terminima namenjenim roditeljima i ostalim sugrađanima u istom prostoru nastupili su mališani iz vrtića CVETIĆI, te gosti KLINCIJADE deca iz Predškolske ustanove NAŠE NADE, plesnih klubova LARISA; STARS i KRIEJTIV.

Nakon održanog programa planiranog za prvi dan, manifestacija je prekinuta zbog vanrednog stanja uvedenog u poplavljenim opštinama i trodnevne žalosti u celoj zemlji.

XXVIII KLINCIJADA je nastavljena od 28 - 30.5.2014. Na žalost gosti iz PU LABUD PEJOVIĆ iz Bečeja i PU POLETARAC iz Odžaka, izostala je zbog promene termina XXVIII KLINCIJADE.

29. maja u popodnevnim satima izvedene su sve ritmike i narodne igre. Taj, tradicionalno najmasovniji, program KLINCIJADE, gledalo je cca 8000 sugrađana. Izvedene su 42 tačke i svaka od njih nagrađena je ogromnim aplauzom. Dobro raspoloženje i vedrina krasile su ovo popodne.

30. maja u Velikoj većnici, održan je šesti put zaredom MEMORIJALNI KONCERT "NEVZETA KADIRIĆ". Gosti iz PU "Naši biseri" iz Kanjiže, tačnije iz vrtića SUNCOKRET u Horgošu uveličali su koncert svojim orkestarskim i horskim izvođenjem. Iz naše ustanove nastupili su: hor i orkestrar NEVZETA KADIRIĆ iz vrtića ŠUMICA, hor i orkestar iz vrtića PETAR PAN, hor i orkestar iz vrtića MARIJA PETKOVIĆ-SUNČICA i MARIJA PETKOVIĆ-BISER i hor RASPEVANI CVRČAK iz vrtića SANDA MARJANOVIĆ.

Kao i prethodnih godina KLINCIJADA je bila eksplozija kreativnosti, talenta, pozitivnih emocija. Sigurni smo da će je dugo pamtiti mališani koji su izvodili svoj program kao i njihovi najbliži koji su u tome uživali.

ISTIČEMO SA ZADOVOLJSTVOM:

* kvalitetan izbor muzike;
* uvežbanost horova i orkestara;
* vernu publiku iz vrtića PERA DETLIĆ koja je svakodnevno pratila program;
* nastupe dece iz udaljenih vrtića (PETAR PAN, CVETIĆI, SUNCE)
* disciplinovanost većine vaspitača - deca koja nastupaju u Hali sportova imala su uslove za dostojanstven nastup i gledanje ostalih tačaka;
* uvežbanost dece;
* kostimi;
* zainteresovanost lokalnih medija;
* veliku posećenost u svim prostorima u kojima se KLINCIJADA održavala, posebno u Hali sportova;
* ozvučenje u sva tri prostora;

NEOPHODNO JE OBEZBEDITI FINANSIRANJE KLINCIJADE OD STRANE GU SUBOTICA! Na taj način će se teret troškova KLINCIJADE sa vaspitača, dece i roditelja prebaciti na budžet, što će olakšati pripremu i realizaciju programa KLINCIJADE.

ŽELIMO POBOLJŠATI

* odnos Gradske uprave prema manifestaciji, tj. uvrštavanje u gradske manifestacije;
* osećaj pripadnosti KLINCIJADI i odgovornosti za njenu realizaciju i osnaživanje, ponašanje vaspitača nakon nastupa;
* odgovornost vrtića koji ne nastupaju da budu publika;
* prevoz dece koja nastupaju i dece koja su publika, prije svih dece sa terena - besplatni autobusi;
* ponašanje nekolicine vaspitača koji u Hali sportova (de deca imaju mogućnost gledanja celog bloka) izvode decu odmah nakon nastupa;

**koordinatori KLINCIJADE**

**Ljubica Suturović i Arsen Ćosić**