Извештај о раду Тима за развој предшколског програма

Чланови Тима за развој предшколског програма су: Ержебет Бедросиан, педагог, Љубица Сутуровић, сарадник за ликовно, Драгана Гајић, медицинска сестра - васпитач, Наташа Тадић, васпитач и Корнелија Чорба, васпитач. Координатор Тима је Јасмина Кукић, педагог.

Срадници Тима за развој предшколског програма су: Марта Пертет, логопед и члан Тима за посебне и специјализоване програме и Милана Јовићевић, психолог и координатор Тима за самовредновање.

Одржана су два састанка Тима и четири активности изван тога. Поље рада Тима је било повезано са активностима Тима за посебне и специјализоване програме. Израђена је ревизија плана рада Тима због тога што су се планиране активности односиле на прилагођавање Предшколског програма Установе Новим основама предшколског програма, које су очекиване у 2013/14. школској години. Како је то изостало, изостале су и планиране активности.

Преиспитивани су задаци Тима због недоумица које постоје у вези са тим. Чланови Тима и сарадници Тима сматрају да су задаци Тима:

* Ревидирање Предшколског програма кад се укаже потреба за тим, услед промена у понуди програма или промена у самим програмима, који се реализују у Установи.
* Праћење вредновања и остваривања Предшколског програма, тј осмишљавање начина на који ће се пратити реализација свих програма Установе, од обавезних, које прописује држава, до посебних и специјализованих, које бира и промовише Установа.
* Проналажење помоћи у изради Програма подршке деци и породици. У Предшколском програму постоји део који се односи на сарадњу са породицом. Постоје програми базирани на подршци деци и породици. Међутим, ради се највероватније о обједињавању свих елемената у јединствени Програм подршке породици, допуњен програмима социјалне и здравствене заштита, превенције насиља, злостављања и занемаривања и тд.

.

Од приоритета који су дефинисани у 2013/14. школској години остварено је следеће:

* Одржане су две едукације за 60 васпитача и сестара на тему Примена Монтесори материјала у припремном предшколском програму. Семинар је наишао на леп пријем. Повратне информације са терена су да је врло применљив у пракси. Евидентно је да се Монтесори материјали све више користе у ВО раду са децом, посебно у ППП групама.
* Програм "Заједно у адаптацији" је ове године реализован и у млађим васпитним групама.
* Родитељима у вртићу "Шумица" је понуђен и реализован програм учења немачког језика у послеподневним сатима као додатни програм развоја комуникативних вештина на немачком као нематерњем језику.
* При формирању група новоуписане деце 2014. повећан је број узрасно мешовитих група и испоштован норматив броја деце, са малим изузецима.
* Развијање двојезичности је настављено применом Билингвалног српско - енглеског програма у неколико нових група.
* Посебна интересовања и таленте, које имају у разним областима уметности, науке, спорта и екологије, васпитачи су могли да покажу осмишљавањем посебних и специјализованих програме за децу на Конкурсу Установе у априлу 2014. и презентујући активности са децом на Активима узрасних група.
* Покушаји да се вишедеценијска манифестација Установе, која промовише дечје стваралаштво, "Клинцијада", прогласи градском манифестацијом и уђе у буџет града, нису уродили плодом ни ове године.

У наредном периоду предстоје активности ревидирања и допуњавања Предшколског програма и осмишљавање јединственог начина праћења и вредновања свих програма који су саставни део Предшколског програма.