ИЗВЕШТАЈ О РЕАЛИЗАЦИЈИ ПЛАНА РАДА СТРУЧНОГ ТИМА:

"ТИМ ЗА СТРУЧНО УСАВРШАВАЊЕ ВАСПИТАЧА, МЕДИЦИНСКИХ СЕСТАРА-ВАСПИТАЧА И СТРУЧНИХ САРАДНИКА УСТАНОВЕ"

за шк. годину 2013/2014.

Чланови тима: Јасмина Кукић, педагог

мр Дијана Копуновић Торма, психолог (до априла 2014.)

Снежана Флего, саветник директора (арил, мај 2014.)

Александра Хевер, психолог, члан (од јуна 2014. до повратка мр Дијане

Копуновић Торма, психолога са порођајног одсуства)

***Задаци Тима за стручно усавршавање*** су:

1) прати остваривање плана свих облика стручног усавршавања васпитача, медицинских сестара, медицинских сестара-васпитача и стручних сарадника;

2) води евиденцију, односно базу података о професионалном статусу и стручном усавршавању васпитача, медицинских сестара, медицинских сестара-васпитача и стручних сарадника;

3) вреднује утицај стручног усавршавања на развој и постигнућа деце;

4) анализира резултате самовредновања, спољашњег вредновања рада установе у односу на добити стручног усавршавања;

5) прати задовољство деце и родитеља, односно старатеља деце;

6) предузима мере за унапређивање компетенција васпитача, медицинских сестара, медицинских сестара-васпитача и стручних сарадника према утврђеним потребама;

7) предузима мере за унапређивање компетенција васпитача, медицинских сестара, медицинских сестара-васпитача и стручних сарадника планирањем додатног стручног усавршавања.

8) сачињава План стручног усавршавања васпитача, медицинских сестара-васпитача, стручних сарадника у оквиру Годишњег плана рада установе, усклађујући је са Развојним планом установе и резултатима

самовредновања и спољашњег вредновања установе;

9) у оквиру Годишњег извештаја о раду установе, сачињава извештај о стручном усавршавању васпитача, медицинских сестара-васпитача, стручних сарадника и обавештава о томе васпитно-образовно веће на крају школске године.

***Шта је урађено:***

Ове школске године Тим је имао за циљ и задатак да изради потребну документацију за спровођење процеса праћења и евидентирања стицања бодова запослених у оквиру сталног и обавезно стручног усавршавања. У том циљу Тим је:

* радио на побољшању ефикасности, једноставности, прецизности, јасности електронске базе података и што се тиче увођења података у базу, и што се тиче анализе података помоћу електронске базе података;
* допунио, употпунио документ: Листа активности које се предузимају у оквиру установе (44 сата)
* разрадио формуларе за праћење активности које су предузети у оквиру установе кроз формулар: Лична табела за уношење података о стручном усавршавању из "Листе активности које се предузимају у оквиру установе (44 сата)"
* четири пута је направио ревизију Годишњег програма стручног усавршавања запослених у установи-водећи рачуна о потребама и могућностима установе;
* разрадио је процедуру пријаве, праћења, евидентирања стицања бодова у оквиру сталног и обавезног стручног усавршавања;
* учествовао у изради документације Јавне набавке везано за стручно усавршавање;

Тешкоћу у раду Тима је чинила чињеница да је у току године више пута дошло до измене чланова Тима. Тим је у свој рад, одлуке укњучио све нивое васпитно-образовног рада, од васпитача, стручног колегијума, педагошког колегијума, до васпитно-образовног већа.

***Смернице за даљи рад:*** 01. септембра 2014. године почиње трећи петогодишњи период у оквиру сталног стручног усавршавања васпитача, медицинских сестара-васпитача и стручних сарадника. Потребно је евидентирати коме истиче период, колико запослених има/нема потребнан број бодова, коме истиче период ван овог рока(порођајно одсуство, прекид радног односа, итд.) и да се направи план да за што више запослених омогућимо стицање довољног броја бодова. Управо из тих разлога, по налогу директора следећи корак у изради документације ће бити израда Правилника за критеријуме за избор едукације.